ཡང་རྒྱུན་ཁམས་གསུང་སའི་གནས་གནོད་སྦྱིན་ནོར་གྱི་གླིང་ཞེས་པ་དེ་ཡིན།གནས་དེ་གདུགས་དཀར་གསུངས་སའི་འོལ་གླིང་བྱང་ཕྱོགས་ཆུ་བོ་པཀཱུའི་མགོ་གནོད་སྦྱིན་ནོར་གྱི་གླེང་ཞེས་པ་དང་གཅིག་པར་མངོན།དེ་ནི་དེང་སྐབས་ཁྱུང་ལུང་དངུལ་མཁར་གྱི་བྱང་རྒྱུད་མང་མཚེར་ཤང་གི་རྒྱབ་རི་གནོད་སྦྱིན་མགོན་རི་ཞེས་པའི་སྐོར་དེར་ངོས་འཛིན་ན་འཐད་སྙམ།གནོད་སྦྱིན་མགོན་རི་ནི་ཁྱུང་སྤྲུལ་རིན་པོ་ཆེས་གནས་རི་གལ་ཆེན་དུ་ངོས་འཛིན་བྱས་ཡོད་ལ།ས་གནས་དེ་གའི་ཡུལ་ལྷ་གལ་ཆེན་ཞིག་ཀྱང་ཡིན་འདུགམདོར་ན་གནའ་དུས་སྐབས་རེ་གཡང་འགུག་ས་དང་།སྐབས་རེ་མཚམས་གཅོད་ས་བྱང་ཕྱོགས་གནོད་སྦྱིན་གྱི་ཡུལ་ཞེས་པའང་འདི་ལས་མ་འདས་པར་སྙམ།